אליפות דובאי בטניס

אליפות דובאי בטניס (בשמה הרשמי: אליפות בארקליז-דובאי בטניס; בערבית: بطولة دبي للتنس) נערכת מדי שנה בעיר דובאי שבאמירות דובאי בחסותו של שליט האמירות וראש ממשלת איחוד האמירויות הערביות, השייח מוחמד בן ראשיד אל מכתום.

התחרות היא חלק מסבב ה-ATP מאז 1993 ומסבב ה-WTA מאז 2001. הטניסאים רוג'ר פדרר וז'וסטין הנין זכו בו ארבע פעמים כל אחד. בשנת 2009 חולקו פרסים בסך 2,233,000 דולרים בתחרויות הגברים ובסך כ-2 מיליון דולרים בתחרויות הנשים.

בשנת 2009 התעוררה סערה כאשר שלטונות דובאי סירבו להעניק אשרת כניסה לטניסאית הישראלית שחר פאר, בטענה כי נוכח האווירה השוררת באמירות בעקבות הדיווחים הטלוויזיוניים ממבצע עופרת יצוקה, לא יוכלו המארגנים לערוב לביטחונה, וכי קיים חשש כי צופים רבים יחרימו את התחרות. בעקבות החלטה זו נקנסו מארגני הטורניר ב-300 אלף דולרים, כ-44 אלף מהם הועברו לפאר. גורמים פרטיים שונים נקטו אף הם צעדים נגד מארגני התחרות: ה-Wall Street Journal ביטל את החסות שהעניק לתחרות, וערוץ הטניס האמריקני הודיע כי לא יסקר אותה. הטניסאי האמריקני אנדי רודיק, שזכה בטורניר בשנת 2008, הודיע כי לא ישתתף בו בשל מניעת השתתפותה של פאר. בעקבות המחאות התירו שלטונות דובאי את השתתפותו של טניסאי ישראלי אחר, אנדי רם, בטורניר. בשנת 2010 אושרה כניסתה של פאר למדינה, היא השתתפה בטורניר ואף העפילה לשלב חצי הגמר.

הזוכים בטורניר

קישורים חיצוניים

הערות שוליים 

טורנירים בסבב ה-ATP
תחרויות ספורט באיחוד האמירויות הערביות
דובאי
טורנירים בסבב ה-WTA

de:ATP Dubai
hr:ATP turnir u Dubaiju